Diari Oficial de la Generalitat Valenciana


Sumari del DOGV 3443, del 26-02-1999 (1999/897)

Rotlle d'apel·lació número 732/1997. Cèdula de notificació.
-----------------------------------------------------------

### Dades del document

Número de DOGV
:   3443

Data del DOGV
:   26-02-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/897


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 732/1997. Cèdula de notificació. [1999/Q897]
  
La Secció Sisena de l'Audiència Provincial de València ha dictat, en el rotlle d'apel·lació número 732/1996, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 1275
  
- President: Vicente Ortega Llorca
  
- Magistrats:
  
· Rafael Sempere Doménech
  
· Asunción Sonia Mollá Nebot
  
València, 31 de desembre de 1998
  
La Secció Sisena d'aquesta Audiència Provincial de València, sent-ne ponent la magistrada Asunción Sonia Mollá Nebot, ha vist les actuacions de judici de menor quantia, promogudes davant el Jutjat de Primera Instància número 3 de Sagunt pel senyor Ramón López Sánchez i el senyor Constantino López Vicente contra la Comissió de Festes del Barri de Sant Josep, el senyor Vicente García Martínez i el Banco Vitalicio de España sobre danys i perjudicis, pendents davant d'aquesta Secció en virtut del recurs d'apel·lació interposat pel demandant, representat per la procuradora Julia Pastor Miravete i dirigit per la lletrada Virtudes Pérez Villena. L'apel·lat ha comparegut, representat per la procuradora Antonia Ferrer García España i dirigit per la lletrada Carmen Escriva Martínez. L'apel·lat, la Comissió de Festes del Barri de Sant Josep, no ha comparegut.
  
Decisió
  
Estimem el recurs d'apel·lació interposat per la representació del senyor Ramón López Sánchez i el senyor Constantino López Vicente contra la sentència de data 3 de juny de 1997, dictada pel jutge del Jutjat de Primera Instància número 3 de Sagunt, en les actuacions de judici declaratiu de menor quantia registrades amb el número 201/1995, i desestimem l'adhesió al recurs d'apel·lació interposada per la representació del senyor Vicente García Martínez i el Banco Vitalicio contra aquesta sentència, que revoquem parcialment, en el sentit de:
  
1. Condemnar els demandats a satisfer al senyor Constatino López la quantitat de 19.900 pessetes, per la reparació del rellotge Racer propietat seua.
  
2. Condemnar els demandats a satisfer als actors la quantitat de 6.000 pessetes per cada un dels dies de baixa establits a la sentència a quo.
  
3. Condemnar els demandats a satisfer al senyor López Sánchez la quantitat de 1.309.875 pessetes, i al senyor López Vicente la quantitat de 673.389 pessetes, en ambdós casos en concepte d'indemnització per seqüeles.
  
4. Imposar les costes de primera instància als demandats.
  
5. No es fa declaració expressa de les costes d'apel·lació, i imposem a la part adherida les causades pel seu propi recurs.
  
Aquesta sentència és ferma i, amb un certificat literal d'aquesta resolució i l'ofici oportú, retorneu les actuacions originals al jutjat de procedència perquè consten i s'executen.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la Comissió de Festes del Barri de Sant Josep.